Пономарёв Руслан Олегович

Руслан Олегович Пономарев (11 октябрь 1983 йыл) — украин шахматсыһы, ФИДЕ буйынса донъя чемпионы (2002—2003). Украинаның атҡаҙанған спорт мастеры.

 Биографияһы 
Руслан Олегович Пономарев 1983 йылдың 11 октябрендә Украина ССР-ының Донецк өлкәһендә Горловка ҡалаһында тыуа. Шахмат уйнарға автомобилдәр ремонтлау заводында инженер булып эшләгән атаһы өйрәтә. 9 йәшендә Руслан 10 йәшкә тиклемге балалар араһында тәүҙә Горловка ҡалаһының, һуңынан Донецк өлкәһенең чемпионы исемен яулап, беренсе разрядҡа эйә була. 1998 йылдан донъяның иң йәш гроссмейстерыChessBase.com — Chess News — Chess prodigies and mini-grandmasters.
13 йәшендә 18 йәшкә тиклемге үҫмерҙәр араһында Европа чемпионы була. Тағы бер йылдан шул уҡ категорияла донъя чемпионы исемен яулай.
2002 йылдың ғинуарында шахмат буйынса донъяның иң йәш чемпионы була (FIDE версияһы буйынса); ул саҡта Русланға ни бары 18 йәш була. Украина йыйылма командаһы составында XXXVI һәм XXXIX Шахмат олимпиадалары чемпионы.

2003 йылдың 12 ғинуарынан Михаил Чигориндың донъя чемпиондарын еңеүселәрҙең символик клубы ағзаһы.

Шахмат уйынарға бала сағы һәм үҫмер йылдары үткән Горловкала өйрәнә. 2001 йылда ир-егеттәр араһында Европа чемпионатының вице-чемпионы. 2002 йылда Линареста халыҡ-ара турнирҙа 2-се урын ала. ФИДЕ Донъя кубогының 2005, 2009 йылдарҙағы финалисы. Дортмундтағы халыҡ-ара турнир еңеүсеһе (2010).

 Спорт һөҙөмтәләре 
Йыл Ҡала Турнир +  − = Һөҙөмтә Урын2010 Дортмунд 38-се халыҡ-ара турнир 4 1 5 6½ из 10 12011 Вейк-ан-Зее 73-сө халыҡ-ара турнир 2 2 9 6½ из 13 7-8 Киев Украинаның 80-се чемпионаты 6 0 5 8½ из 11 1 Ханты-Мансийск Донъя кубогы 2011 7 4 17 15½ из 28 42013 Киев Украинаның 82-се чемпионаты 4 0 7 7½ из 11 2

 Наградалары 
 V дәрәжә Кенәз Ярослав Мудрый ордены (2002)Указ Президента України № 68/2002 від 24 січня 2002 року «Про відзначення державними нагородами України»
 III дәрәжә «Ҡаҙаныштар өсөн» ордены (2004).

 Иҫкәрмәләр 

 Һылтанмалар 
 Знаменитості України
 «Самый молодой король», Наука и Жизнь
 members.lycos.co.uk
 Chess Puzzles by GMs
 Руслан Олегович Пономарёв

Категория:Шахмат буйынса донъя чемпиондары
Категория:Википедия:Замандаштар биографияһы
Категория:Википедия:Викимәғлүмәттә сығанағы булған мәҡәләләр
Категория:1983 йылда тыуғандар
Категория:11 октябрҙә тыуғандар
Категория:Википедия:Статьи с переопределением значения из Викиданных
Категория:ІІІ дәрәжә "Ҡаҙаныштар өсөн" ордены кавалерҙары
Категория:V дәрәжә кенәз Ярослав Мудрый ордены кавалерҙары
Категория:Шахмат гроссмейстерҙары